**พิธีวางพานพุ่มถวายราชสักการะ**

**พระบาทสมเด็จพระจอมเกล้าเจ้าอยู่หัว รัชกาลที่ 4 “พระบิดาแห่งวิทยาศาสตร์ไทย”**

**เนื่องใน “วันวิทยาศาสตร์แห่งชาติ”**

1. **หลักการและเหตุผล**

ด้วยรัฐบาลไทยกำหนดให้วันที่ 18 สิงหาคม เป็นวันวิทยาศาสตร์แห่งชาติ เนื่องจากวันที่ 18 สิงหาคม พ.ศ. 2411 พระบาทสมเด็จพระจอมเกล้าเจ้าอยู่หัว ได้เสด็จพระราชดำเนินชลมารคและสถลมารค ทอดพระเนตรสุริยุปราคาเต็มดวงที่ทรงคำนวณพยากรณ์ไว้ล่วงหน้า 2 ปี ว่าจะเกิดในวันอังคาร ขึ้น 1 ค่ำ เดือน 10 ปีมะโรง สัมฤทธิศก จุลศักราช 1230 โดยจะเห็นหมดดวงและชัดเจนที่สุด คือ ที่หมู่บ้าน หัววาฬ ตำบลหว้ากอ อำเภอเมือง จังหวัดประจวบคีรีขันธ์ ตั้งแต่บริเวณเกาะจานขึ้นไปถึงปราณบุรี และลงไปถึง จังหวัดชุมพร จึงโปรดฯ ให้เจ้าพระยาศรีสุริยวงศ์ (ช่วง บุนนาค) ไปสร้างค่ายหลวงและพลับพลาที่ประทับ มีคณะนักดาราศาสตร์จากประเทศฝรั่งเศส และเซอร์แฮรี ออด เจ้าเมืองสิงคโปร์ เดินทางมาเข้าเฝ้าฯ และร่วมในการสังเกตการณ์ และต่อมาได้มีการสร้าง"อุทยานวิทยาศาสตร์" ที่อำเภอบ้านหว้ากอ

  สมาคมวิทยาศาสตร์แห่งประเทศไทยในพระบรมราชูปถัมภ์ โดยเฉพาะทางด้านดาราศาสตร์ มีแนวคิดว่าน่าจะถือเอาวันที่ 18 สิงหาคมเป็นวันวิทยาศาสตร์ไทย ต่อมาวันที่ 14 เมษายน พ.ศ.2525 คณะรัฐมนตรีได้มีมติเทิดพระเกียรติพระบาทสมเด็จพระจอมเกล้าเจ้าอยู่หัวเป็น "พระบิดาแห่งวิทยาศาสตร์ไทย" พร้อมทั้งกำหนดให้วันที่ 18 สิงหาคม เป็น "วันวิทยาศาสตร์แห่งชาติ"

มหาวิทยาลัยสงขลานครินทร์ วิทยาเขตสุราษฎร์ธานี จึงกำหนดจัดพิธีวางพานพุ่ม ถวายราชสักการะพระบาทสมเด็จพระจอมเกล้าเจ้าอยู่หัว รัชกาลที่ 4 “พระบิดาแห่งวิทยาศาสตร์ไทย” เนื่องใน “วันวิทยาศาสตร์แห่งชาติ” ในวันที่ 18 สิงหาคม 2564

1. **วัตถุประสงค์**

เพื่อเป็นการเฉลิมพระเกียรติและพระปรีชาสามารถทางด้านวิทยาศาสตร์ ของพระบาทสมเด็จพระจอมเกล้าเจ้าอยู่หัว "พระบิดาแห่งวิทยาศาสตร์ไทย"

1. **ระยะเวลาการดำเนินการ**

วันที่ 16 สิงหาคม 2566

1. **สถานที่**

อาคารหอประชุม มหาวิทยาลัยสงขลานครินทร์ วิทยาเขตสุราษฎร์ธานี

1. **ผู้เข้าร่วมโครงการ**

- ผู้ทรงคุณวุฒิ หัวหน้าส่วนงานทั้งราชการและเอกชน ผู้บริหาร บุคลากร และนักศึกษา

มหาวิทยาลัยสงขลานครินทร์ วิทยาเขตสุราษฎร์ธานี

- ผู้บริหาร บุคลากร และนักเรียนโรงเรียน ม.อ.วิทยานุสรณ์สุราษฎร์ธานี

**6. ผู้รับผิดชอบโครงการ**

คณะวิทยาศาสตร์และเทคโนโลยีอุตสาหกรรม

**7. งบประมาณ**

1. ค่าวัสดุประกอบพิธี

(เช่น ดอกไม้สด เครื่องทองน้อย พานพุ่มดอกไม้ ฯลฯ) รวม 5,000 บาท

**รวมทั้งสิ้น (ห้าพันบาทถ้วน) 5,000 บาท**

**8. ผลที่คาดว่าจะได้รับ**

ได้เฉลิมพระเกียรติและน้อมรำลึกถึงพระปรีชาสามารถทางด้านวิทยาศาสตร์

ของพระบาทสมเด็จพระจอมเกล้าเจ้าอยู่หัว "พระบิดาแห่งวิทยาศาสตร์ไทย"

**9. รูปแบบการประมินโครงการ**

ประเมินโครงการโดยใช้แบบสอบถามหลังเสร็จสิ้นโครงการ

|  |
| --- |
| (นายสราวุธ บุญชูศรี)  หัวหน้าสำนักงานบริหารคณะ  คณะวิทยาศาสตร์และเทคโนโลยีอุตสาหกรรม  ผู้เสนอโครงการ |
| (รองศาสตราจารย์ ดร.จิราภรณ์ เมืองประทับ)  รองคณบดีฝ่ายวิจัยและพันธกิจเพื่อสังคม  คณะวิทยาศาสตร์และเทคโนโลยีอุตสาหกรรม  ผู้เสนอโครงการ |
| (รองศาสตราจารย์สุชาดา ทิพย์มนตรี)  รองอธิการบดีวิทยาเขตสุราษฎร์ธานี  ผู้อนุมัติจัดโครงการ |